section_heading: Zemljopis
paragraph_text: Busan je smješten na jugu Korejskog poluotoka na ušću rijeke Nakdong. Nalazi se u dijelu Koreje koji je najbliže Japanu, te je to glavni uzrok razvoja lučkih djelatnosti. Najbliža japanska luka je Fukuoka. Grad je sagrađen na brdovitom terenu s nekoliko brežuljaka unutar grada. Ima dobru prirodnu luku koja je zaklonjena otokom Yeongdo.